รายงานข่าวจากจังหวัดเชียงราย แจ้งว่า หลังจากคณะปฎิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข มีคำสั่งให้นายเนวิน ชิดชอบ อดีตรัฐมนตรีประจำสำนักนายกรัฐมนตรีและนายยงยุทธ ติยะไพรัช อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม หรือ ยุทธตู้เย็น เข้ารายงานตัวต่อคณะปฏิรูปฯในเวลา 12.00 น.วันนี้ (21 ก.ย.49) นั้น ล่าสุดเวลา 09.10 น.วันที่ 21 ก.ย.49 ได้มีการส่งกำลังทหารเข้าตรวจค้นบ้านพักของนายยงยุทธ ที่ อ.แม่จัน จ.เชียงรายล่าสุดเมื่อ 10.35 น.มีรายงานว่า คณะเจ้าหน้าที่ทหาร ได้เดินทางไปถึงบ้านของนายยงยุทธ แล้ว แต่ไม่ได้เข้าตรวจค้นภายในบ้านพัก เนื่องจากประตูบ้านปิดไว้ มีเพียงคนดูแลเท่านั้น ซึ่งก่อนหน้านี้มีรายงานว่า ได้มีการส่งกำลังเข้าตรวจค้นบ้านพักของนายยงยุทธ ซอยระนอง 2 และที่หมู่บ้านเมืองเอก กรุงเทพฯตั้งแต่ค่ำของวันที่ 20 ก.ย.49 ที่ผ่านมา แต่ไม่พบตัวนายยงยุทธ มีแต่เจ้าหน้าที่ป่าไม้ - กรมอุทยานแห่งชาติสัตว์ป่าและพันธุ์พืช กระทรวงทรัพย์ฯนับ 10 คน ที่รวมตัวกันอยู่ภายในบ้านของนายยงยุทธนอกจากนี้ตั้งแต่คืนวันที่ 19 ก.ย.49 ที่ผ่านมา กองทัพภาคที่ 3 เจ้าหน้าที่ประมาณ 20 นาย เข้าพื้นที่จังหวัดแพร่ เพื่อติดตามควบคุมตัวนายเก่งกาจศรีหาสาร ผู้อำนวยการส่วนป้องกันและรักษาป่าที่ 3 ซึ่งถือเป็นคนสนิทของนายยงยุทธ และนายดำรงค์ พิเดช อธิบดีกรมอุทยานฯ ที่โรงเรียนป่าไม้แพร่ แต่ไม่พบตัวอย่างไรก็ตาม มีรายงานว่า นายยงยุทธ และนายเก่งกาจ ที่ได้หายตัวไปตั้งแต่ก่อนที่คณะปฏิรูปฯจะยึดอำนาจรัฐบาลรักษาการของ พ.ต.ท.ทักษิณ ชินวัตรตลอด 2 วันที่ผ่านมา มีกระแสข่าวว่า นายยงยุทธ ได้หลบหนีไปต่างประเทศแล้ว โดยบางกระแสระบุว่า เขาเดินทางไปที่สิงคโปร์เรียบร้อยแล้ว เพื่อสมทบกับอดีตรัฐมนตรีอีกหลายคนแต่มีรายงานบางกระแสยืนยันว่า นายยงยุทธ และนายเก่งกาจ ได้เดินทางออกไปหลบอยู่ที่โรงแรมโกลเดนพาราไดซ์รีสอร์ท บริเวณสามหมู่บ้าน ฝั่งประเทศพม่า(ตรงข้าม อ.เชียงแสน จ.เชียงราย) ซึ่งโรงแรมแห่งนี้เป็นบ่อนคาสิโนใหญ่บริเวณสามหมู่บ้าน ของกลุ่ม เฮียกวง โดยมีทีมคุ้มกัน 4 คนคอยรักษาความปลอดภัย
หลังจากคณะปฎิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข มีคําสั่งให้บุคคลใดเป็นประมุข 
นายเนวิน ชิดชอบ